BB says / BB sê | BB's Blog
Archive for the 'BB says / BB sê' Category
25 Augustus is om die draai…
My EMM (My Enigste Mooiste Meisiekind) se troudag!
Ek weet dit gaan een van dié mooiste dae in my lewe wees (nevermind die bruid s’n).
Hoe hou ‘n ma se hart dit?
Wel, as jy hierdie ma is, skryf jy… jy skryf lawwe en ernstige liedjies, terwyl jy op dié manier jou gedagtes probeer orden. Jy stel ‘n Feeskoerant saam en jy ontwerp ‘n blokkiesraaisel daarvoor.
Jy skryf op die wysie van Byeboerwa:
DIE JUFFROU SÊ JA!
NEENTIEN VYF EN TAGTIG – CARLETONVILLE
EN WILNA GLIMLAG AL TE BREED
OP SEWE EN TWINTIG MAART BEGIN PAJAMADRIL
EN NA DERTIG JAAR WIL ALMAL WEET
HOE LANK MOET HUL WAG
HOE LANK GAAN STEPHANUS NOG VAT
HOE VÊR IS DIE GROOT GROOT DAG
WANNEER KRY HY NOU EENDAG SY SKAT
NEENTIEN SES EN TAGTIG – PRETORIA
EN BB VIER HAAR GROOT GELUK
DIE DERTIENDE MAART VAN ELKE JAAR
BEGIN HAAR HARTKLOP WILD TE TIK
SY RAAK BENOUD
GAAN MONIQUE DAN VIR EWIG MOET WAG
NETNOU WORD SY NOG STOKHORING OUD
HOE VÊR IS DIE GROOT GROOT DAG?
DIE OUTJIE DIE OUTJIE DIE OUTJIE’T GEVRA
JARE SE WAG EN NA MAANDE SE SPAAR
DIE JUFFROU DIE JUFFROU DIE JUFFROU SÊ JA
UITEIND’LIK SKREE DIE HELE FAMILIE : HURRA
DIE JUFFROU DIE JUFFROU DIE JUFFROU SÊ JA!!
Intussen laat jy toe dat die bruid vir jou ‘n Navy Blou tabberd uitsoek (omdat jy jare gelede al belowe het dat dit die één dag is wat jy nié swart sal dra nie). Is jy seker dis Navy, my liefkind? Kon jy nie maar Royal Blou gekies het nie? Navy klink so… plein 🙄
Jy mag darem jou eie skoene gaan koop :
…en jy gaan ruil hulle vreeslik vinnig om, omdat die bruid amper ‘n beroerte kry.
“Rooi skoene, Mamma? Rêrig Mamma?”
Jy belowe jy sal die hele Saterdagoggend opsysit om vir haar haarkapper span (jip, span!!) kans te gee om jou biker-wilde-woeste-bedhead-mopkop uitgeblaas in ‘n “op-styl” te omskep. Jy sal ook vir die grimeerkunstenaar (I kid you not) toelaat om jou na ‘n ander mens se mooier ma te laat lyk, wie niemand ooit sal herken as hulle daai foto gesien het en jou nog nooit in lewende lywe raakgeloop het nie. Blykbaar hou die grimering heelwat langer as die tuisgemaakte doodnormale ‘ek’ en met dié dat my hart altyd so maklik oorloop is dit dalk tog ‘n goeie plan.
Jy belowe ook jy sal nié in die Sjampagne invaar vóór die seremonie nie (nee, ek is nie ‘n suiplap nie 😉 en jy belowe om nie kliphard uit jou maag uit te lag, tot ná die Hoofgereg nie. (Teen daardie tyd behoort die swaar-sluk aan trots en bittersoet darem al oor te wees – met die hulp van einste glinstersap.)
Jy skryf vir jou seun en sy niggie ‘n dialoog in rymformaat vir die heildronk op Ouma en (stief) Oupa (al kan jy vir Oupa nie verdra nie)… maar die kinders love hom en jy weet hoe om diplomaties te wees en boonop het jou ma jou maniere geleer en hy hét darem mildelik bygedra tot jou dogter (sy oogappel) se troue.
Jy koop 50 potlode en sny hulle in derdes en maak hulle skerp vir die sticky notes wat jy by die Familie Bybel gaan plaas, waarop elkeen sy eie persoonlike gunsteling Bybelvers kan skryf en inplak en ook om die blokraaisel en ander koerantinsetsels mee in te vul.
Jy onthou nou jy moet nog in einste Familie Bybel met kalligrafie die name inskryf… en dit gaan beslis meer inspanning, fokus en tyd vat as waarvoor jy gebou is.
Jy laat maak koekiedrukkers van die paartjie se voorletters en bak ‘n groot spul koekies saam met ouboet… heeldag se werk. Die versiering is volgende Saterdag. En dis amper net soveel pret as … nee, dit is nie. Maar die idee was awesome 😀
En intussen skryf jy nog ‘n liedjie vir jou EMM – oor jy ongeag als, nog nooit die hoop laat vaar het op ‘n “Happily Forever After”, omdat jy steeds en altyd in die liefde sal glo en omdat dit die grootste geskenk is wat ek as ma vir my dogter kán gee: Die Hoop, die Geloof in die Liefde.
DOGTER VAN MY
OP JOU MOOISTE DAG WIL EK NIKS VAN JOU VRA
MAAR EK SOU ALLES WOU GEE AS EK JOU ALTYD KON DRA
MY GEDAGTES LOOP TERUG NA DIE TYD TOE EK JOU
VIR DIE EERSTE KEER STYF IN MY ARMS KON HOU
DANKIE MY MEISIEKIND, DOGTER VAN MY
DANKIE, O HEER, DAT EK DIE DOGTER KON KRY
DANKIE VIR HAAR LEWE EN ONS TYE SAAM
EN VIR OGIES GROU IN ‘N GLIMLAGRAAM
OP JOU MOOISTE DAG WIL EK NET VIR JOU SE
DIS ‘N VOORREG VIR MY OM JOU AS DOGTER TE HE
MY HERINNERING’ LOOP ‘N DRAAI DEUR ONS LEWENS TEER
GEVUL MET ONS TYE VAN “ONTHOU JY NOU WEER”
OP JOU MOOISTE DAG MET MY HART OP MY MOU
STAAN EK VOOR JOU AS MA, AS VRIENDIN EN AS VROU
MET ‘N TRAAN IN MY LAG WEET EK MY MEISIEKIND
HET UITEIND’LIK DIE BELOFTE VAN VROUWEES GEVIND
DANKIE, O HEER, DAT EK DIÉ PRINSES KON KRY
DANKIE VIR GENADE, GEDULD EN VIR HOOP
EN VIR DIE LIEFDE WAT GEEN GELD OP AARDE KAN KOOP
Thank You OlgaB
Congratulations, dear OlgaB and thank you. Thank you for opening my eyes to the real world (and worth) of 1%ers. Those hardcore souls who are in it to win it and answer to no-one. You’ve won this long and arduous battle of seemingly never-ending misery, heartache, self-doubt and humiliation.
Good luck. Well done. And thank you, OlgaB, for your determination and persistence in perhaps in this way trying to let me know (although I did have to take a long detour to find out for myself) that my Giant 1%er is not what I’d hoped for. (In my innocence and committed mindset, I’m just again thinking you might have wanted to one day (maybe 14 years from now) tell me that you are tired of being a cheapskate (s)texter (did you know that the service is available at around R40 per minute. 20% discount on every minute over 20 minutes – courtesy Google again! (You could become rich just by staying in bed!)